Bárki megnyerheti a Real játékosának BL-aranyérmét
A szerencsés nyertes még a futballcsukáját is megkapja.
A Real Madrid brazil balhátvédje, Marcelo másodszor ünnepelhetett BL-győzelmét, miután csapatával 2014 után idén is legyőzte az Atlético Madrid együttesét. A dél-amerikai futballista úgy döntött, az aranyérmet és a futballcsukáját kisorolja rajongói között a Facebook-oldalán.

  Nincs jobb annál, mint amikor győztes vagy. Meg akarom osztani ezt az érzést a szurkolókkal, akik nagyon sokat jelentenek nekem

– írta Marcelo a közösségi oldalán.

A drukkereknek nincs más dolguk, mint  június 4-ig megírni a poszt alá egy olyan emlékezetes történetet, amikor győztesek voltak. Közülük választja ki Marcelo azt a szerencsést, aki megnyeri az aranyérmet és a futballcsukát.
labdarúgás